Trosolwg o fethodolegau ymchwil

	Y dull ymchwilio
	Manteision (Cryfderau)
	Anfanteision (Cyfyngiadau)


	Holiaduron
	· Y potensial i gyrraedd cynulleidfa fawr yn gyflym, e.e. drwy e-bost at grwpiau neu wefannau holiaduron ar-lein
· Cost isel os cwblheir ar-lein
· Mae cwestiynau sydd wedi’u codio ymlaen law yn arwain at atebion safonol sy’n haws i’w dadansoddi. 
	· Efallai y bydd cyfradd yr atebion yn isel
· Gall holiadur fod yn anghyflawn
· Nid oes sicrwydd mai’r person cywir sy’n ateb y cwestiynau
· Mae’n anodd gwirio geirwiredd yr atebion. 

	Cyfweliadau
	· Cesglir gwybodaeth fanwl
· Yn hynod o hyblyg: gellir addasu’r sgwrs yn ôl yr ymatebion
· Lefel uchel o ymateb pan fydd y cyfweliadau wedi eu trefnu o flaen llaw
· Gall cyfweleion ddweud os nad ydynt yn ansicr neu os nad ydynt yn deall
· Mae eu natur bersonol yn golygu bod gan y cyfranogwr lais cryf
· Gellir rhoi ystyriaeth i iath y corff ac arwyddion eraill.

	· Mae ‘effaith y cyfwelydd’ yn golygu bod y data’n seiliedig ar yr hyn y mae pobl yn ei ddweud yn hytrach nag ar yr hyn maent yn ei wneud
· Gall cyfweliadau gymryd llawer o amser a defnyddio llawer o adnoddau, e.e. teithio, offer
· Mae’n anodd sicrhau cysondeb a gwrthrychedd oherwydd bod y cyd-destun mor benodol
· Efallai y bydd rhai grwpiau’n amharod i gael eu cyfweld, e.e. plant Sipsiwn, plant Teithwyr
· Mae perygl o ofyn cwestiynau arweiniol, e.e. ‘Onid yw’n wir bod…?

	Arsylwadau
	· Gall lleoliadau naturiol roi astudiaeth fwy realistig.
· Gall atodlenni ddileu rhagfarn.
· Mae modd gweld pethau o safbwynt grwp yn sgil bod yr arsylwr sy’n cymryd rhan
· Gall gwneud recordiad fideo o’r arsylwadau ysgogi trafodaeth agored a myfyrio.
	· Mae’n anodd i arsylwyr sy’n cymryd rhan wneud nodiadau yn ystod yr arsylwadau
· Mae’n fwy anodd i arsywlwyr nad ydynt yn cymryd rhan weld pethau o safbwynt y grwp
· Mae dadansoddi canfyddiadau drwy ddefnyddio technoleg megis recordiadau clywedol yn cymryd llawer o amser.

